สวัสดีค่ะ อยากขอคำปรึกษาเรื่องเม็ดแข็งใต้ผิวหนังเม็ดที่ว่าอยู่บริเวณหน้าแข้ง โดยที่มีขนาดเล็กมาก ไม่มีรอยนูนขึ้นมา เป็นเม็ดแข็ง ๆ ไม่เจ็บ และไม่โตขึ้นเวลาเอานิ้วเกลี่ยผิวหนังบริเวณนั้น ก้อนแข็งจะเคลื่อนที่ แต่สุดท้ายก็จะกลับไปอยู่ตำแหน่งเดิมเลยอยากทราบว่าก้อนลักษณะนี้คืออะไรหรือคะ
สวัสดีค่ะ เม็ดแข็งๆใต้ผิวหนัง อาจมีสาเหตุมาจาก-ต่อมน้ำเหลืองโตตามหลังการอักเสบหรือติดเชื้อในร่างกาย-ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้ รักษาด้วยการผ่าตัดออก-ก้อนจากการอักเสบที่ชั้นผิวหนังเช่นรูขุมขนอักเสบ หรือฝี มักมีอาการปวด บวม แดง ร้อนที่ผิวหนังร่วมด้วยควรสังเกตลักษณะก้อนว่าเปลี่ยนแปลงไปอย่างไร หากก้อนโตเร็ว กดเจ็บ มีเลือดหรือหนองไหลจากก้อน ก้อนปวด บวม แดง ร้อน หรือลุกลามไปที่อื่น มีไข้ ร่วมด้วยให้รีบไปพบแพทย์การดูแลตัวเองเบื้องต้น ไม่ไปแกะหรือคลำก้อนบ่อยๆเพื่อลดการติดเชื้อ ยังไม่ควรเอายาอะไรไปทาเองเพราะยังไม่ทราบการวินิจฉัย